zina que llaman amomo, e deſcortezē la e muelan la, e tomen del azeyte tanto de lo vno como delo al, mezclen lo con ſeuo ſalgado, e denles dello tres dias, que non les den otra coſa ſino eſta, e quando ouieren faſtio que non quiſierē comer, fagan les comer eſtier col de ome, e deſtellen les en las narizes vinagre buelto con farina de lentejas e vntengelas cō ello, e ſi flaquecieren por les dar poco a comer, denles a comer cada dia manteca caliente, vn poco antes dela ora que les han de dar a comer, e non los ſaquen a caçar faſta que tornē en la fuerça q antes auian.